
Zápisnica zo sekcie pre životné poistenie a zaistenie
25. apríla 2024
Počet prítomných: 25
1. Schválenie zápisnice zo stretnutia sekcie zo dňa 14.11.2023. 
Jednotlivé body boli vyhodnotené, pre SLASPO ostali nasledovné úlohy: 
Úlohy SLASPO: 
· zorganizovať stretnutie s NBS k téme ESG / Value for Money, pričom členovia sekcie vopred pošlú otázky k téme, resp. okruh, ku ktorému má stretnutie byť
· pokračovať na organizovaní stretnutia so zástupcami Sociálnej poisťovne 

2. Právo na zabudnutie pre onkologických pacientov (RTBF) 
Diskusia k téme, zhodnotenie posledných úprav na dokumente Code of Conduct a názorov zo strany onkologických organizácií. Víziou týchto organizácií je skrátenie lehoty, po ktorej sú onkologickí pacienti považovaní za vyliečených z 10 rokov na 5 rokov. Pravdepodobne budú aj do budúcna naliehať na túto zmenu. Rizikom je, aby sa ostatní klienti s inými diagnózami necítili diskriminovaní, čo môže otvoriť diskusiu k rozšíreniu diagnóz.  
Úloha SLASPO: 
· zistiť, na aké konkrétne produkty sa CoC vzťahuje – (len na úvery, kde presne vieme, že za úverom je nehnuteľnosť alebo aj na iné?)
· osloviť legislatívnu sekciu kvôli pripomienkovaniu dokumentu CoC (napr. ohraničenie pravidiel v dokumente, veľa vecí / pojmov nie je v dokumente jasných / definovaných) 
· doposlať materiály z českej regulácie k RTBF (grafy a znenie CoC)
· otvoriť tému k vytvoreniu  slovenského CoC k tejto téme – vyžiadať pripomienky od poisťovní (ktoré pravidlá vedia poisťovne akceptovať), zistiť posledné medicínske dáta a pracovať na tvorbe lokálneho CoC

3. Metodika k IŽP od NBS
Podľa informácií od členov sekcie sú aj v rámci NBS  interné protichodné názory k metodike, pričom pre SLASPO zatiaľ nebola doručená žiadna odozva k zasielaným pripomienkam. 
Úloha SLASPO:  
· pripomenutie sa NBS ohľadne zaslaných pripomienok k materiálu a ďalšieho postupu

4. Poistné zmluvy uzatvárané na diaľku (prípadné nové informácie) 
Zákon o ochrane spotrebiteľa bol dňa 24.4.2024 schválený v NRSR, plánovaná účinnosť od 1.7.2024. Link na zákon: 
Zákony : Vyhľadávanie v návrhoch zákonov : Detaily návrhu zákona - Národná rada Slovenskej republiky (nrsr.sk)

5. Value for money 
Sekcia by potrebovala bližšie informácie k danej téme, pohľad (názor) dohľadu. Pri implementácii vznikajú mnohé otázky, ako napríklad aplikovanie aj na staré produkty, kedy toto nariadenie ešte neexistovalo. Tiež zatiaľ nie je úplne jasné, akú metriku bude používať NBS, a preto je potrebné stretnutie s NBS. 
Úloha SLASPO:
· Zorganizovať stretnutie s NBS k téme Value for Money 

6. RIS
Téme RIS sa členovia životnej sekcie venujú okrajovo, k téme neboli predostreté nové informácie. 

7. Memorandum k téme ESG 
SBA vydala k ESG memorandum, v ktorom sa banky zaväzujú k dodržiavaniu stanovených štandardov v súlade s ESG. Na prezídiu odznela táto informácia a členovia prezídia sú za to, aby aj poistný sektor vydal podobný dokument k ESG. 
Úloha SLASPO: 
· stiahnuť dokument od SBA a poslať na sekciu
Úloha pre členov SLASPO:
· pripomienkovanie zaslaného dokumentu, na základe čoho bude vytvorené „memorandum pre poistný sektor“ 

8. ESG školenie 
Zástupca spoločnosti Deloitte  sa ponúkol pre členov SLASPO odprezentovať, resp. diskutovať tému ESG. Na základe dohody členov SLASPO je potrebné dosiahnuť presné zacielenie workshopu, aby bol pridanou hodnotou pre zúčastnených. 
Úloha SLASPO: 
· Zorganizovať workshop k ESG 
Úloha pre členov SLASPO: 
· Poslať požiadavky pre zameranie workshopu (oblasti, témy, otázky)

9. PRIIPs 
Téma PRIIPs sa niesla predovšetkým ohľadne dokumentu KID - ako rátať hodnoty uvedené v KID – Náklady v priebehu času? Otázna je tabuľka (text) s hodnotami pre 1. rok, pri ktorej nie je úplne jasné, čo v danej tabuľke má byť. Ide o text:
„[V prvom roku] by ste dostali naspäť sumu, ktorú ste investovali (ročný výnos 0%)“
Znenie „v 1. roku“ nedáva zmysel, a preto je otázne, či je potrebné (možné) údaj v 1. roku, ktorý je v hranatej zátvorke, meniť? 
Komunálna poisťovňa mala ku KID dohľad, finálne znenie dokumentov má poisťovňa zverejnené na svojej webovej stránke. 
Úloha SLASPO:
· opätovne preposlať konsolidované Q a A posielané v marci

10. Fórum poisťovníctva
Konferencia organizovaná SLASPO sa bude konať 13.11.2024. Návrhy tém na danú konferenciu sú samozrejme vítané. Na stretnutí životnej sekcie boli navrhnuté napríklad elektromobily a umelá inteligencia. 

11. Medicínske semináre
Dňa 28. a 29. 5. 2024 budú v priestoroch SLASPO prebiehať medicínske semináre na tému „Pneumológia a COVID“.  Informácie k danému semináru už boli poslané na členov SLASPO. 
Ak máte požiadavku na zorganizovanie nejakého seminára/workshopu/stretnutia,  kontaktujte sekciu pre vzdelávanie v SLASPO.
Ak máte návrh na prednášajúceho/lektora, tiež prosím kontaktujte sekciu pre vzdelávanie v SLASPO.

12. NBS vydala 11.4.2024  dohľadové oznámenie k distribúcii skupinového poistenia
Znenie nájdete na linku: Dohľadové oznámenie: Upozornenie NBS k distribúcii skupinového poistenia - Národná banka Slovenska

Bratislava,  29. apríl 2024
Vypracoval: Ing. Iveta Szabo
